Diari Oficial de la Generalitat Valenciana


Sumari del DOGV 4099, del 03-10-2001 (2001/9489)

Notificació de la resolució de 9 de juliol de 2001, del director de l'Àrea de Producte de l'Agència Valenciana de Turisme, dictada en l'expedient de desistiment de sol·licitud d'obertura de l'establiment «Molino El Cañiset» als interessats.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9489


Organisme emissor
:   Agència Valenciana del Turisme

Tipus de document
:   Anunci

Notificació de la resolució de 9 de juliol de 2001, del director de l'Àrea de Producte de l'Agència Valenciana de Turisme, dictada en l'expedient de desistiment de sol·licitud d'obertura de l'establiment «Molino El Cañiset» als interessats. [2001/S9489]
  
Per no haver estat possible notificar de forma personal i directa, a l'interessat, la Resolució del director de l'Àrea de Producte de l'Agència Valenciana de Turisme, de data 9 de juliol de 2001, dictada en l'expedient de desistiment de sol·licitud d'obertura de l'establiment «Molino El Cañiset», es procedeix la publicació en el Diari Oficial de la Generalitat Valenciana, a efectes del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de setembre de 2001.- El director de l'Àrea de Producte: Víctor Yepes Piqueras.
  
«Vist l'expedient de sol·licitud d'obertura de l'establiment Hotel Residencia Molino El Cañiset, situat a la Font d'En Carròs, PD Huitena, s/n, del qual és titular Antonio Canals Alonso.
  
Tenint en compte que:
  
Primer
  
Amb data 5 d'abril de 2001 Antonio Canals Alonso va sol·licitar l'autorització d'obertura i classificació de l'establiment Hotel Residencia Molino El Cañiset.
  
Segon
  
Examinat l'expedient pel Servei Territorial de Turisme de València, es va comprovar l'omissió de la següent documentació preceptiva:
  
- Projecte bàsic i d'execució, en dos exemplars, a escala 1:100, firmat per facultatiu i visat pel col·legi corresponent.
  
- Document en què conste el compliment del Decret 193/1988, del Govern Valencià, pel qual s'aproven les Normes per a l'Accessibilitat i Eliminació de Barreres Arquitectòniques, visat pel col·legi oficial corresponent.
  
- Document en què conste el compliment de les mesures de seguretat i, en especial, la normativa vigent en matèria de protecció contra incendis (CPI 96, i ordres ministerials de 25.09.1979 i 31.03.1980), visat pel col·legi oficial corresponent.
  
- Document que acredite el compliment dels requisits mínims d'infraestructura, de conformitat amb el Decret 73/1989.
  
- Memòria en què es faça constar l'estructura de personal i mitjans tècnics de què es disposa per a l'explotació de l'establiment.
  
- Un exemplar de relació d'habitacions firmada pel titular (se li remet un imprés en blanc).
  
Per això i de conformitat amb l'article 71 de la Llei 30/1992, de 26 de novembre, es va concedir un termini de 10 dies al sol·licitant perquè aportara l'anterior documentació, amb advertència que si transcorregut el termini no l'aportava, se'l tindria per desistit en la seua petició amb la resolució prèvia que declare tal circumstància amb arxiu de l'expedient.
  
Tercer
  
Transcorregut el termini atorgat per mitjà d'escrit notificat el dia 22 de maig de 2001 el sol·licitant no ha presentat la documentació requerida.
  
Fonaments de dret
  
Primer
  
L'article 26 del Decret 153/1993, de 17 d'agost, que estableix la documentació que preceptivament ha d'acompanyar tota sol·licitud de posada en funcionament i classificació turística.
  
Segon
  
L'article 71 de la Llei 30/1992, de 26 de novembre, estableix en el punt 1r que si la sol·licitud no reuneix els requisits que assenyala l'article 70 i els exigits, si és procedent, per la legislació aplicable, es requerirà a l'interessat perquè, en el termini de 10 dies, esmene la falta o acompanye els documents preceptius, amb indicació que, si així no ho fera, se'l tindrà per desistit de la seua petició, amb la resolució prèvia que haurà de ser dictada en els termes previstos en l'article 42.
  
Tercer
  
Per la seua banda, l'article 42.1.2 paràgraf d'aquesta mateixa norma, estableix que en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables.
  
Per tant, en virtut de les facultats atribuïdes pel Decret 45/1996, de 26 de març (DOGV, de 28 de març de 1996), resolc:
  
Declarar el desistiment en l'expedient d'obertura i classificació turística de l'establiment Hotel Residencia Molino El Cañiset de la Font d'En Carròs, d'Antonio Canals Alonso i l'arxiu de les actuacions.
  
El que es notifica de conformitat amb el que estableixen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present Resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana del Turisme en el termini d'un mes, comptador des de l'endemà a la notificació d'aquesta, d'acord amb el que estableixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.